
 21.10.2014
 BG
 Официален вестник на Европейския съюз
 L 301/5
 РЕГЛАМЕНТ ЗА ИЗПЪЛНЕНИЕ (ЕС) No 1104/2014 НА СЪВЕТА
 от 20 октомври 2014 година
 за прилагане на член 12, параграф 1 от Регламент (ЕС) No 356/2010 на Съвета за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 356/2010 на Съвета от 26 април 2010 г. за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия (1), и по-специално член 12, параграф 1 от него,
 като има предвид, че:
 (1)
 На 26 април 2010 г. Съветът прие Регламент (ЕС) No 356/2010.
 (2)
 На 23 и 24 септември 2014 г. комитетът към Съвета за сигурност на ООН, създаден по силата на резолюции 751 (1992) и 1907 (2009) на Съвета за сигурност на ООН, даде одобрението си за добавянето на две лица към списъка на физическите и юридическите лица, образуванията и органите, към които се прилагат ограничителни мерки.
 (3)
 Приложение I към Регламент (ЕС) No 356/2010 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 356/2010 се изменя в съответствие с приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Люксембург на 20 октомври 2014 година.
 За Съвета
 Председател
 C. ASHTON
 (1) ОВ L 105, 26.4.2010 г., стр. 1.
 ПРИЛОЖЕНИЕ
 I.
 Към списъка в приложение I към Регламент (ЕС) No 356/2010 се добавят следните вписвания:
 СПИСЪК НА ФИЗИЧЕСКИ И ЮРИДИЧЕСКИ ЛИЦА, ОБРАЗУВАНИЯ ИЛИ ОРГАНИ, ПОСОЧЕНИ В ЧЛЕНОВЕ 2 И 8
 I. Лица
 14.
 Maalim Salman (известен също като: a) Mu'alim Salman, б) Mualem Suleiman, в) Ameer Salman, г) Ma'alim Suleiman, д) Maalim Salman Ali, е) Maalim Selman Ali, ж) Ma'alim Selman, з) Ma'alin Sulayman).
 Дата на раждане: около 1979 г. Място на раждане: Найроби, Кения. Местонахождение: Сомалия. Дата на посочване от ООН: 23 септември 2014 г.
 Maalim Salman е избран от лидера на al-Shabaab (Ал-Шабаб) Ahmed Abdi aw-Mohamed, известен също като Godane, за ръководител на африканските чуждестранни бойци за al-Shabaab (Ал-Шабаб). Обучавал е чужди граждани, желаещи да се присъединят към al-Shabaab (Ал-Шабаб) като африкански чуждестранни бойци, и е участвал в операции в Африка, насочени срещу туристи, увеселителни заведения и църкви.
 Въпреки че взема участие в операции предимно извън Сомалия, се смята, че Salman живее в страната и обучава чуждестранни бойци там преди прехвърлянето им на друго място. Някои от чуждестранните бойци на al-Shabaab (Ал-Шабаб) имат присъствие и в Сомалия. Salman например изпраща чуждестранни бойци на al-Shabaab (Ал-Шабаб) в южна Сомалия в отговор на офанзивата на мисията на Африканския съюз в Сомалия (AMISOM).
 Наред с други терористични нападения al-Shabaab (Ал-Шабаб) носи отговорност за атентата срещу търговския център „Уестгейт“ в Найроби, Кения, през септември 2013 г., който причини